পুজোয় যত খুশি যাতায়াত করুন! বিশেষ কার্ড দেবে কলকাতা মেট্রো

কলকাতা: হাতেগোনা আর কয়েকদিন বাকি বাঙালির শ্রেষ্ঠ উৎসবের। মণ্ডপ থেকে বনেদি বাড়িতে একেবারে শেষ মুহূর্তের প্রস্তুতি চলছে। ভিড় নিয়ন্ত্রণে তৈরি হচ্ছে শহরের লাইফ লাইন কলকাতা মেট্রোও। কর্তৃপক্ষের আশঙ্কা, এবার পুজোর দিনগুলিতে ভিড় গতবারকেও ছাপিয়ে যাবে। সেই আশঙ্কায় এখন থেকেই একাধিক পদক্ষেপ করতে শুরু করেছে মেট্রো। পুজোর দিনগুলিতে বিশেষ হল ‘টুরিস্ট স্মার্ট কার্ড’ (kolkata Metro Tourist Smart Card) ইস্যু করবে কলকাতা মেট্রো, যার মাধ্যমে যাত্রীরা যতবার খুশি মেট্রোয় যাত্রা করার সুযোগ পাবেন।

কলকাতা মেট্রো কর্তৃপক্ষের তরফে জানানো হয়েছে, টুরিস্ট স্মার্ট কার্ড চালু করা হচ্ছে। একটি টুরিস্ট স্মার্ট কার্ডের মেয়াদ হবে তিনদিনের। সেটির জন্য খরচ পড়বে ২৫০ টাকা। আর পাঁচদিনের টুরিস্ট স্মার্ট কার্ডের জন্য ৫৫০ টাকা দিতে হবে যাত্রীদের। ওই টুরিস্ট স্মার্ট কার্ড থাকলে যতবার খুশি মেট্রোয় যাতায়াত করতে পারবেন।

আরও পড়ুন: যাদবপুরে স্থায়ী উপাচার্য নিয়োগের আশ্বাস রাজ্যপাল

যাত্রীরা কলকাতা মেট্রোর প্রতিটি করিডরেই সেই টুরিস্ট স্মার্ট কার্ড ব্যবহার করতে পারবেন। অর্থাৎ ব্লু লাইন বা নর্থ-সাউথ মেট্রো করিডর, ইস্ট-ওয়েস্ট মেট্রো করিডর, অরেঞ্জ লাইন এবং পার্পল লাইনে সেই টুরিস্ট স্মার্ট কার্ড ব্যবহার করে পুজোয় ঘুরতেে পারবেন। গত বছর দুর্গাপুজোর দিনগুলিতে কলকাতা মেট্রোয় প্রত্যেকদিন গড়ে প্রায় ৯ লক্ষ যাত্রী যাত্রা করেছিলেন। এবার এই সংখ্যা আরও ছাপিয়ে যাবে বলেই দাবি।

অন্য খবর দেখুন

The post পুজোয় যত খুশি যাতায়াত করুন! বিশেষ কার্ড দেবে কলকাতা মেট্রো first appeared on KolkataTV.